# מטבע הברכה ותודעת הפליאה

שיעור כללי

[טביעת המטבע 1](#_30j0zll)

[שינוי מהמטבע – משנה לעומת תוספתא 2](#_1fob9te)

[בבלי וירושלמי 3](#_3znysh7)

[ראשונים 3](#_2et92p0)

[רשב"א: ההכרעה כרבי מאיר וגבולות השינוי 3](#_tyjcwt)

[מאירי – הכרעה כרבי יוסי? 4](#_3dy6vkm)

[ברכה ופליאה 6](#_1t3h5sf)

[שם ומלכות 7](#_4d34og8)

[הלכה 9](#_2s8eyo1)

## טביעת המטבע

**רמב"ם הלכות תפילה ונשיאת כפים פרק א הלכה ג:** אם היה רגיל מרבה בתחנה ובקשה ואם היה ערל שפתים מדבר כפי יכלתו ובכל עת שירצה, וכן מנין התפלות כל אחד כפי יכלתו, יש מתפלל פעם אחת ביום, ויש מתפללין פעמים הרבה, והכל יהיו מתפללין נכח המקדש בכל מקום שיהיה, וכן היה הדבר תמיד ממשה רבינו ועד עזרא.

**הלכה ד:** כיון שגלו ישראל בימי נבוכדנצר הרשע נתערבו בפרס ויון ושאר האומות ונולדו להם בנים בארצות הגוים ואותן הבנים נתבלבלו שפתם והיתה שפת כל אחד ואחד מעורבת מלשונות הרבה וכיון שהיה מדבר אינו יכול לדבר כל צורכו בלשון אחת אלא בשיבוש שנאמר ובניהם חצי מדבר אשדודית וגו' ואינם מכירים לדבר יהודית וכלשון עם ועם ומפני זה כשהיה אחד מהן מתפלל תקצר לשונו לשאול חפציו או להגיד שבח הקדוש ברוך הוא בלשון הקדש עד שיערבו עמה לשונות אחרות, וכיון שראה עזרא ובית דינו כך עמדו ותקנו להם שמנה עשרה ברכות על א הסדר, שלש ראשונות שבח לה' ושלש אחרונות הודיה, ואמצעיות יש בהן שאלת כל הדברים שהן כמו אבות לכל חפצי איש ואיש ולצרכי הציבור כולן, כדי שיהיו ערוכות בפי הכל וילמדו אותן ותהיה תפלת אלו העלגים תפלה שלימה כתפלת בעלי הלשון הצחה, ומפני ענין זה תקנו כל הברכות והתפלות מסודרות בפי כל ישראל כדי שיהא ענין כל ברכה ערוך בפי העלג.

**רמב"ם הלכות ברכות פרק א הלכה ה:** ונוסח כל הברכות עזרא ובית דינו תקנום, ואין ראוי לשנותם ולא להוסיף על אחת מהם ולא לגרוע ממנה...

**ירושלמי ברכות ט:** רבי יוחנן ורבי יונתן אזלין מיעבד שלמא באילין קורייתא דדרומה עלון לחד אתר ואשכחון לחזנא דאמר האל הגדול הגבור והנורא האביר והאמיץ ושיתקו אותו. אמרו לו אין לך רשות להוסיף על מטבע שטבעו חכמים בברכות.

רב הונא בשם רב [איוב לז כג] שדי לא מצאנוהו שגיא כח לא מצינו כחו וגבורתו של הקדוש ברוך הוא. רבי אבהו בשם רבי יוחנן [שם כ] היסופר לו כי אדבר כי אמר איש כי יבולע אם בא אדם לספר גבורותיו של הקדוש ברוך הוא מתבלע מן העולם. אמר רבי שמואל בר נחמן [תהילים קו ב] מי ימלל גבורות ה' כגון אני וחברי אמר רבי אבון מי ימלל גבורות ה' תרגם יעקב כפר נבורייא בצור [שם סה ב] לך דומיה תהלה אלהים בציון סמא דכולא משתוקא למרגלית דלית לה טימי כל שמשבח בה פגמה.

**משנה מסכת סנהדרין פרק ד** ...לפיכך נברא אדם יחידי... ולהגיד גדולתו של הקדוש ברוך הוא שאדם טובע כמה מטבעות בחותם אחד וכולן דומין זה לזה ומלך מלכי המלכים הקדוש ברוך הוא טבע כל אדם בחותמו של אדם הראשון ואין אחד מהן דומה לחבירו לפיכך כל אחד ואחד חייב לומר בשבילי נברא העולם

**תלמוד ירושלמי (וילנא) מסכת סנהדרין פרק ד** להגיד גדולת מלך מלכי המלכים שמחותם אחד טובע כל החותמות ואין אחד מהן דומה לחבירו שנאמר [איוב לח יד] תתהפך כחומר חותם. ומפני מה שינה פרצופותיהן שלא יהא אדם קופץ והולך לאשת חבירו או לשדה חבירו. תני בשם ר' מאיר שלשה דברים שינה הקדוש ברוך הוא בבני אדם מראה פנים ודעת וקול. מראה ודעת מפני הגזלנין וקול מפני הערוה. אמר רבי יצחק אפילו תינתא או חיטתא לא דמייא לחבירתה.

1. *מה המוטיבציה לטביעת המטבע אליבא דהרמב"ם?*
2. *האם מהירושלמי בפרק ט ניתן להציע הסבר אחר לחשיבותו של המטבע?*
3. *אילו חסרונות יש במטבע אנושי, עליהם עומדים חז"ל במסגרת השבח לפלא שבמטבע האלוקי?*
4. *האם הפת והתאנה המוזכרים בירושלמי כאן מזכירים לכם פת ותאנה אחרים בסוגיין?*

## שינוי מהמטבע – משנה לעומת תוספתא

משנה פרק ו משנה ב [\*] ברך על פירות האילן בורא פרי האדמה יצא ועל פירות הארץ בורא פרי העץ לא יצא על כולם אם אמר שהכל נהיה יצא:

תוספתא ד ה ר"מ אומר אפי' ראה את הפת ואמר ברוך שברא את הפת זו כמה נאה פת זו הרי זו ברכתה אפילו ראה תאנים ואמר ברוך שברא תאנים הללו כמה נאות זו היא ברכתן. ר' יוסי אומר כל המשנה ממטבע שטבעו חכמים בברכות לא יצא. רבי יהודה אומר כל שנשתנה מברייתו יצא.

**תוספתא כפשוטה**: ...מרהיטת הלשון משמע שבברכת ראיה עסיקינן, ואמר ר"מ שאם אוכל מיד יוצא בברכה זו בדיעבד. וכן בירושלמי נדרים (ספ"ו, מ' סע"א): א"ר יוסי כן אורחיה דבר נשא **מי חמי** פיתא נקייה ומימר ברוך דברא הדין חיטתא.[[1]](#footnote-0) ומשמע שכן היה דרכן של בני אדם לברך על ראיית פת יפה. אבל בירושלמי כאן: ר' מאיר אומר אפילו אמר ברוך שברא החפץ הזה וכו' (ועיין באהצו"י שם עמ' 151).

13. **את התאנים וכו'.** זהו שבחו של מקום, שאפילו חטה ואפילו תאנה לא דמיא כל אחת לחברתה, עיין ירושלמי סנהדרין ספ"ד, כ"ב ע"ג. ועיין ירושלמי פסחים פ"י ה"ו, ל"ז ע"ד (לעניין ברכת הזמן).

15. **ושינה וכו'.** כ"ה הגירסא בכל הנוסחאות כאן ובכת"י פ"מ (עיין במה"פ פ"ו ה"ב, ד"ה כל. ובדפוס היה לו נוסח משובש). ובבבלי לא הובאו דברי ר' יהודה. ובירושלמי גורס: **ולא** שינה ברכתו **לא** יצא... ומסתבר שהכוונה לשינוי כל המאכלים מברייתן, ולר' יהודה מזכיר בברכה את שם המאכל כפי שקוראים לו בני אדם אחרי השינוי, וכשיטת התוספתא לעיל רה"ד שמברך על מיני תרגימא: בורא מיני כיסנין, עיין מש"ש. והוא הדין שמברך לכתחילה כן, ולא אמר ר' יהודה "יצא" אלא אגב דברי ר' יוסי ששנה "לא יצא", וכרגיל במשנה ובתוספתא. ובירושלמי הרחיקו יותר ואמרו שאפילו בדיעבד לא יצא לר' יהודה אם לא שינה את ברכתו לשם המאכל אחרי שינויו...   
ולפי פירושנו בתוספתא אין שיטת ר' יהודה תלויה במחלוקת ר"מ ור' יוסי, ור' יהודה אינו מדבר בשינוי מטבע שטבעו חכמים, ולפיכך לא העתיקו את דבריו בבבלי (מ' ב'), מפני שאינם עניין כלל למחלוקת רב הונא ור' יוחנן שם.

1. *מהם ההבדלים הבולטים בין הברכה בה עוסק רבי מאיר לבין המטבע שטבעו החכמים בברכות?*
2. *האם רבי מאיר עוסק בברכה שבדיעבד, המגיעה מתוך בורות, או בברכה לכתחילה?*
3. *האם רבי יהודה קשור למחלוקת התנאים הזו, או שדברים עומדים בפני עצמם?*

## בבלי וירושלמי

**בבלי, ברכות דף מ עמוד ב "**ועל כולן אם אמר שהכל וכו'." עד "תני ולא שכחתי מלהזכיר שמך ומלכותך עליו".

**ירושלמי (וילנא) מסכת ברכות פרק ו** תני ר' יוסי אומר כל המשנה על המטבע שטבעו חכמים לא יצא ידי חובתו ר' יודה אומר כל שנשתנה מברייתו ולא שינה ברכתו לא יצא ר' מאיר אומר אפילו אמר ברוך שברא החפץ הזה מה נאה הוא זה יצא

ר' יעקב בר אחא בשם שמואל הלכה כר' מאיר

מילתיה דרב אמרה כן חד פרסוי אתא לגבי רב בגין דאנא אכל פיסתי ולא אנא חכים מברכא עליה ואנא אמר ברוך דברא הדין פסא נפיק אנא ידי חובתי? א"ל אין.

**בבלי, ברכות דף נד עמוד ב** רב יהודה חלש ואתפח, על לגביה רב חנא בגדתאה ורבנן, אמרי ליה: בריך רחמנא דיהבך ניהלן ולא יהבך לעפרא. אמר להו: פטרתון יתי מלאודויי. והא אמר אביי: בעי אודויי באפי עשרה! - דהוו בי עשרה. והא איהו לא קא מודה! - לא צריך, דעני בתרייהו אמן.

## ראשונים

### רשב"א: ההכרעה כרבי מאיר וגבולות השינוי

**חדושי הרשב"א מסכת ברכות דף מ עמוד ב:** ורבי יוחנן אמר אפי' פת ויין, וקיי"ל כר' יוחנן דהלכתא כותיה לגבי רב הונא, ובפלוגתא דר"מ ורבי יוסי נמי קיי"ל כר"מ חדא דפשטה דר"מ אתיא כר' יוחנן, ועוד דבהדיא פסקו הלכה כר"מ בירושלמי דגרסינן התם רבי יעקב בר אחא בשם שמואל הלכה כר"מ.

והא בעינן ג' ברכות מאי יצא דקאמר רב יצא ידי ברכה ראשונה וקמ"ל דאע"ג דלא אמרה כי היכי דתקינו לה רבנן יצא, ומינה שמעי' דאין נוסח הברכות מעכב כל זמן שהוא שומר את המטבע, כלומר שלא יעשה מן הקצר ארוך ומן הארוך קצר, וכבר כתבתי בפ"ק דמטבע ארוך הוא שפותח וחותם וקצר שפותח ואינו חותם או שחותם ואינו פותח ואינה ברכה סמוכה לחברתה, ואם היה משנה את המטבע לא יצא וכדתנן בפרק קמא דמכלתין [י"א א'] מקום שאמרו להאריך אינו רשאי לקצר לקצר אינו רשאי להאריך,[[2]](#footnote-1) ומשום הכי מסתבר לי דבהא אפי' ידי ברכה ראשונה לא יצא אלא א"כ פותח וחותם בה דברכה ראשונה של ברכת המזון ארוכה היא והלכך צריך שיאמר בריך רחמנא מריה דהאי פיתא בריך רחמנא דזן כולה וכיוצא בזה כדי שיהיה פותח בברוך וחותם בברוך ולר"י נמי דבעי מלכות ה"נ בעינן שיזכיר מלכות, והיינו דבתר הא אדכר פלוגתא דרב ור' יוחנן, אח"כ מצאתי מקצת ספרים שגורסין כן בפירוש ולר"י דאמר כל ברכה שאין בה מלכות אינה ברכה דאמר בריך רחמנא מלכא מריה דהאי פיתא.

### מאירי – הכרעה כרבי יוסי?

**בית הבחירה למאירי מסכת ברכות דף מ עמוד ב:** כבר ביארנו במשנה שעל כלן אם אמר שהכל יצא אפי' בפת ויין בד"א בשברך שהכל שהוא נוסח המתוקן על ידי חכמים ואפי' אמרו בלשון חול שברכת המזון ושאר הברכות נאמרות הם בכל לשון כמו שביארנו בק"ש ותפלה **ומ"מ אם עשה זה נוסח בפני עצמו בין בלשון הקדש בין בלשון חול בין בברכה לפניו בין בברכה לאחריו לא יצא**. כגון מי שאומר כמה נאה פת זו ברוך המקום שבראה או שיאמר בריך רחמנא מריה דהאי פתא וכיוצא בדברים אלו.[[3]](#footnote-2)

#### אפשרות קריאה בגמרא: סיפור בנימין רעיא הוא בשיטת רבי יוסי

מהר"ם בנעט מסכת ברכות דף מ עמוד ב

גמ'. בנימין רעיא וכו'. כאן קאי הש"ס אליבא דר' יוסי דקי"ל כוותי', דלר' מאיר אין מקום לכל מה דשקיל וטרי הש"ס בזה.

**מהר"ם בנעט מסכת ברכות - הערות דף מ עמוד ב הערה** 88: דברי מרן ז"ל צל"ע טובא, ראשית, דהא קיי"ל כר' מאיר ולא כר' יוסי, כ"ה בב"י סי' קס"ז ד"ה ואם בירך, וכ"כ הגר"א שם ע"ש, ומבואר הוא בדברי הרא"ש הרשב"א הריטב"א והמרדכי, ובאשכול בשם רב האי גאון, ועיין בכ"מ פ"א ה"ה מהלכות ברכות שמתחלה ר"ל בדעת הרמב"ם שפסק כר' יוסי, ולבסוף מסיק דגם הרמב"ם ס"ל כר' מאיר, ועיין חי' שמן רוקח, תו קשה לי, דהראשונים הנ"ל הוכיחו דהלכה כר"מ מהא דבנימין רעיא, מוכח דס"ל דמהלך הסוגיא אתיא כר"מ דוקא ולא כר' יוסי, וא"כ כל דברי מרן ז"ל בקטע זה צע"ג.

**ערוך השולחן אורח חיים סימן קסז סעיף כ:** אם בירך על הפת בריך רחמנא מלכא דעלמא מארי דהאי פיתא או אפילו לא סיים פיתא יצא דברכות נאמרות בכל לשון דאפילו ברהמ"ז נאמר בכל לשון כדתנן בפ' ואלו נאמרין [סוטה ל"ג.] וכ"כ ברכות שלפני אכילה שאינם אלא דרבנן וכן מפורש בברכות [מ':] ולאו דווקא שבירך בלשון תרגום אלא ה"ה אם בירך באיזה לשון שהוא אם יתורגם ברוך אתה ד' אלקינו מלך העולם וכו' יצא ואף על גב דמארי דהאי פיתא אינו כפי לשון המוציא לחם מן הארץ לא חיישינן לה כיון דעיקר העניין יש בברכה זו וזהו שאמרו בגמ' שם דאע"ג דלא אמרה בלשון חול כי היכי דתקינו רבנן בלשון הקודש יצא ע"ש והכוונה לעניין הסיום דהמוציא לחם מן הארץ דאלו לעניין ה' אלהינו מלך העולם וודאי דצריך ומעכב כדאמרינן שם אבל אם אמר כמה נאה פת זה ברוך המקום שבראה לא יצא [שם] ואף דבירושלמי שם מבואר דגם בכה"ג יצא ע"ש אבל בגמ' שלנו אינו כן וזהו בכלל כל המשנה ממטבע שטבעו חכמים בברכות לא יצא [כנלע"ד וצ"ע על הטור וש"ע שלא הזכירו דין זה]: [[4]](#footnote-3)

#### שיטת הרמב"ם

**רמב"ם הלכות ברכות פרק א הלכה ה** ונוסח כל הברכות עזרא ובית דינו תקנום, ואין ראוי לשנותם ולא להוסיף על אחת מהם ולא לגרוע ממנה, וכל המשנה ממטבע שטבעו חכמים בברכות **אינו אלא טועה,** וכל ברכה שאין בה הזכרת השם א ומלכות אינה ברכה אלא אם כן היתה סמוכה לחבירתה.

הלכה ו: וכל הברכות כולן נאמרין בכל לשון והוא שיאמר כעין שתקנו חכמים, ואם שינה את המטבע ב הואיל והזכיר אזכרה ומלכות וענין הברכה אפילו בלשון חול יצא.

**רמב"ם הלכות קריאת שמע פרק א הלכה ז** ברכה ראשונה שלפניה בין ביום בין בלילה פותח בה בברוך וחותם בה בברוך, ושאר ברכותיה חותם בכל אחת מהן בברוך ואין להם פתיחה בברוך,

ברכות אלו עם שאר כל הברכות הערוכות בפי כל ישראל עזרא הסופר ובית דינו תקנום ואין אדם רשאי לפחות מהם ולא להוסיף עליהם, מקום שהתקינו לחתום בברוך אינו רשאי שלא לחתום, ומקום שהתקינו שלא לחתום אינו רשאי לחתום, מקום שהתקינו שלא לפתוח בברוך אינו רשאי לפתוח, מקום שהתקינו לפתוח אינו רשאי שלא לפתוח,

**כללו של דבר כל המשנה ממטבע שטבעו חכמים בברכות הרי זה טועה וחוזר ומברך כמטבע**, ג וכל שאינו אומר אמת ויציב בשחרית ואמת ואמונה בערבית לא יצא ידי חובתו.

**כסף משנה הלכות ברכות פרק א**: ...על מ"ש רבינו ואם שינה את המטבע יצא וכו' כתב הרמ"ך תימה דבהלכות ק"ש כתב לא יצא וכו' וצ"ע עכ"ל. ויש לתמוה על תמיהתו דבריש הלכות ק"ש מיירי ששינה שחתם בברוך או פתח במקום שהתקינו שלא לחתום או שלא לפתוח או ששינה ולא חתם או לא פתח בברוך במקום שהתקינו לחתום או לפתוח והכא מיירי ששינה בנוסח הברכה ולא אמר אותו לשון ממש אלא שאמר ענין הברכה בנוסח אחר ולא שינה לא בפתיחה ולא בחתימה וזה מבואר בדברי רבינו:[[5]](#footnote-4)

**ביאור הגר"א אורח חיים סימן סח סעיף א**

ונכון כו'. כמ"ש בפ"א במתני' במקום כו' לקצר אינו רשאי להאריך כו'. וכ"כ הרמב"ם בפ"א ברכות אלו אין אדם רשאי לפחות מהן ולא להוסיף עליהן ואמרינן בפ"ו כל המשנה ממטבע שטבעו כו' טור ע"ש וז"ל הרמב"ם בפ"א מה' ק"ש ברכות אלו עם שאר כל הברכות כו' ואין אדם רשאי לפחות מהן ולא להוסיף עליהם מקום שהתקינו לחתום כו' מקום שהתקינו שלא לפתוח כו' כללו של דבר כל המשנה כו' ה"ז טועה וחוזר ומברך כמטבע וכל שלא אמר אמת ויציב שחרית כו' **אבל בפ"א מה' ברכות חזר בו** וכ' ונוסח כל הברכות עזרא וב"ד תקנום ואין ראוי לשנותם ולא להוסיף על א' מהם ולא לגרוע ממנה וכל המשנה ממטבע כו' אינו אלא טועה וכל הברכות כולן נאמרין כו' והוא שיאמר כעין שתיקנו חכמים ואם שינה את המטבע הואיל והזכיר אזכרה ומלכות וענין הברכה אפי' בלשון חול יצא ואף שדחק בכ"מ שם לתרץ דבריו אינם נכונים והנה מ"ש שכל הברכות עזרא כו' שם ל"ג א' ומ"ש מקום שהתקינו כו' מתני' י"א א' וכמ"ש בפי' שם

## ברכה ופליאה

שפת אמת ויקרא פסח

במכילתא עשה פלא אין כתיב אלא עושה פלא תמיד ע"ש. וזה העדות של בנ"י בשירה זו כמ"ש עם זו יצרתי לי תהלתי יספרו. וכשנגאלין להיות מבורר לעצמם בלי תערובות יכולין להעיד זה העדות ורואין הנפלאות שעושה הקדוש ברוך הוא תמיד כמ"ש ומפליא לעשות. כי באמת כל הטבע וכל הבריאה מדובקת בשורש הפלא כמו הגוף בנפש ונשמה. רק הגשמיות מסתיר. וע"י הגאולה רואין הפלא שהקב"ה עושה תמיד. וכ"כ כימי צאתך מארץ מצרים אראנו נפלאות. אעשה נפלאות אין כתיב. רק אראנו. שהנפלאות הם לעולם רק שהעינים סגורים ואינם יכולין לראות הנפלאות. וכמ"ש גל עיני ואביטה נפלאות:

הרב אברהם יהושע השל

ההכרה העמוקה והמתמדת בפלא הקיום הפכה לחלק מהמודעות הדתית של היהודי. שלוש פעמים ביום אנו מתפללים: "מודים אנו לך… על נסיך שאתנו בכל יום. על נפלאותיך הרבים…"    בתפילת ערבית אנו מצטטים מספר איוב: "עושה גדולות עד אין חקר ונפלאות עד אין מספר" (פרק ט', פסוק י') כל ערב אנו מכריזים: "יוצר אור ובורא חושך". פעמיים ביום אנו אומרים: "אלוהינו אחד". מה המשמעות של החזרה הזאת? על תיאוריה מדעית מוכרזת ומקובלת אין צורך לחזור פעמיים ביום. עלינו להחיות את התובנה שבפליאה כל הזמן. מכיוון שיש צורך בפליאה יומיומית, יש צורך בתפילה יומיומית. תחושת הנסים שאתנו מדי יום ביומו, תחושת הנפלאות הרבים, היא מקור התפילה. אין אמונה, אין אהבה, אין מוסיקה אם אנו מקבלים כמובן מאליו את ההצלחות או התבוסות של החיים. אסור ששגרה של סדר חברתי, פיסיקלי או פיסיולוגי תכהה את תחושת ההפתעה מעצם העובדה כי קיים סדר חברתי פיסיקלי או פיסיולוגי. אנו מאומנים לשמור על תחושת ההתפלאות על-ידי אמירת תפילה לפני האוכל. בכל פעם שאנו עומדים לשתות כוס מים, אנו מזכירים לעצמנו את המסתורין הנצחי של הבריאה, "שהכול נהייה בדברו". פעולה לא חשובה, וציון של נס עליון. בבואנו לאכול לחם או פרי, ליהנות מניחוח נעים או מכוס של יין; כשאנו טועמים את הפרי הראשון בעונה; בראותנו קשת בשמים או את האוקיינוס; כשאנו מבחינים בעצים בפריחתם; בפוגשנו חכם גדול בתורה או מלומד חילוני; בשמענו בשורות טובות או רעות – בכל אלו מצווים אנו לקרוא בשמו הגדול ובהכרתנו בו. אפילו כשאנו מבצעים פעולה פיסיולוגית, אנו מברכים: "ברוך  אתה ה'… רופא כל בשר ומפליא לעשות." זוהי אחת המטרות של החיים היהודיים: לחוות מעשים שבשגרה כהרפתקאות רוחניות, לחוש באהבה ובתבונה הנסתרות שבכול.

## שם ומלכות

**דברים פרק כו**

(יב) כִּ֣י תְכַלֶּ֞ה לַ֠עְשֵׂר אֶת־כָּל־מַעְשַׂ֧ר תְּבוּאָתְךָ֛ בַּשָּׁנָ֥ה הַשְּׁלִישִׁ֖ת שְׁנַ֣ת הַֽמַּעֲשֵׂ֑ר וְנָתַתָּ֣ה לַלֵּוִ֗י לַגֵּר֙ לַיָּת֣וֹם וְלָֽאַלְמָנָ֔ה וְאָכְל֥וּ בִשְׁעָרֶ֖יךָ וְשָׂבֵֽעוּ: (יג) וְאָמַרְתָּ֡ לִפְנֵי֩ יְקֹוָ֨ק אֱלֹהֶ֜יךָ בִּעַ֧רְתִּי הַקֹּ֣דֶשׁ מִן־הַבַּ֗יִת וְגַ֨ם נְתַתִּ֤יו לַלֵּוִי֙ וְלַגֵּר֙ לַיָּת֣וֹם וְלָאַלְמָנָ֔ה כְּכָל־מִצְוָתְךָ֖ אֲשֶׁ֣ר צִוִּיתָ֑נִי לֹֽא־עָבַ֥רְתִּי מִמִּצְוֹתֶ֖יךָ וְלֹ֥א שָׁכָֽחְתִּי:

**משנה מסכת מעשר שני פרק ה** ...לא עברתי ממצותך לא הפרשתי ממין על שאינו מינו ולא מן התלוש על המחובר ולא מן המחובר על התלוש ולא מן החדש על הישן ולא מן הישן על החדש ולא שכחתי לא שכחתי מלברכך ומלהזכיר שמך עליו:

**תלמוד בבלי מסכת ברכות דף מ עמוד ב** גופא, אמר רב: כל ברכה שאין בה הזכרת השם - אינה ברכה. ורבי יוחנן אמר: כל ברכה שאין בה מלכות - אינה ברכה. אמר אביי: כוותיה דרב מסתברא, דתניא: לא עברתי ממצותיך ולא שכחתי. לא עברתי - מלברכך, ולא שכחתי - מלהזכיר שמך עליו, ואילו מלכות לא קתני. ורבי יוחנן - תני ולא שכחתי מלהזכיר שמך ומלכותך עליו.

**תלמוד ירושלמי (וילנא) מסכת ברכות פרק ט** רבי זעירא ורבי יהודא בשם רב כל ברכה שאין עמה מלכות אינה ברכה. אמר רבי תנחומא אנא אמר טעמא [תהילים קמה א] ארוממך אלהי המלך.

רב אמר צריך לומר אתה ושמואל אמר אינו צריך לומר אתה.[[6]](#footnote-5)

רבי יוחנן ורבי יונתן אזלין מיעבד שלמא באילין קורייתא דדרומה עלון לחד אתר ואשכחון לחזנא דאמר האל הגדול הגבור והנורא האביר והאמיץ ושיתקו אותו. אמרו לו אין לך רשות להוסיף על מטבע שטבעו חכמים בברכות.

רב הונא בשם רב [איוב לז כג] שדי לא מצאנוהו שגיא כח לא מצינו כחו וגבורתו של הקדוש ברוך הוא. רבי אבהו בשם רבי יוחנן [שם כ] היסופר לו כי אדבר כי אמר איש כי יבולע אם בא אדם לספר גבורותיו של הקדוש ברוך הוא מתבלע מן העולם. אמר רבי שמואל בר נחמן [תהילים קו ב] מי ימלל גבורות ה' כגון אני וחברי אמר רבי אבון מי ימלל גבורות ה' תרגם יעקב כפר נבורייא בצור [שם סה ב] לך דומיה תהלה אלהים בציון סמא דכולא משתוקא למרגלית דלית לה טימי כל שמשבח בה פגמה.

**ליברמן, תוספתא כפשוטה, ד ו**

...הצד השוה בכל המקורות כאן שלא הזכירו את השם בברכה זו. אלא שכן דרכן של המשניות והברייתות (עיין להלן בפ"ט ובתוספתא פ"ו ועוד) להשמיט את תורף הברכות ולנקוט בטופס גרידא. ובבבלי גרסו בברייתא זו: ברוך **המקום** שבראה וכו'. ופי' בצל"ח ש"המקום" הוא במקום השם. ולהלן בבבלי שם: בנימין רעיא כרך ריפתא ואמר בריך מריה דהאי פיתא. אמר רב יצא. והאמר רב כל ברכה שאין בה הזכרת השם אינה ברכה? דאמר בריך **רחמנא** מריה דהאי פיתא. ופירשו הראשונים (עיין בתוה"א להרמב"ן, שער ההודאה, ד"ו ט"ו ע"ב; רא"ש פ"ט סוף סי' ג'. ועיי"ש במעדני יו"ט סי' א' אות ה') שרחמנא בא במקום השם, ויוצא בה כברכה שלפני המזון וכברכה ראשונה שלאחר המזון (עיין בבבלי שם ובחי' הרשב"א במקומו). ברם בירושלמי הנ"ל מביא עובדא מברכת פרסי (מעין זו של בנימין רעיא שבבבלי) ופסקו של רב בה, ואינו מקשה כלל מרב על רב (עיין מ"ש להלן), אעפ"י שמלשון הירושלמי משמע שהפרסי לא הזכיר כלל לא שם ולא מלכות, וכשם שהבינו גם בבבלי בעובדא שלהם.  
**ולפיכך נראה שבא"י סברו שבדיעבד יצא בברכה, אפילו לא הזכיר את השם במפורש, ובלבד שיהא ברור מתוך לשונו שמברך לשמים.** ואם אמר אדם "מי שברא את הפת" או "בורא הפת", הרי כוונתו ברורה מתוך לשונו, ואין בורא פת אלא אחד, ולפיכך לא הקשו כלום על ברכת הפרסי, מפני שהוא אמר ברוך **דברא** הדין פסא. ובשיטת בני א"י המברך: בורא פרי אדמה, או: בורא פרי העץ וכדומה יצא בדיעבד, מפני ש"בורא" הוא כינוי לשמים. ודווקא אם אמר: ברוך מריה דהאי פיתא, או ברוך שעקר ע"ז מארצינו וכדומה, לא יצא, שהרי מתוך דבריו אינו מוכח כלל שמתכוין לשמים, ושמא כוונתו לבעל הפת או לאדם שעקר את הע"ז וכדומה.  
אמנם אף בירושלמי (פ"ט ה"א, י"ב ע"ד) אמרו: ר' זעירא ור' יהודה בשם רב כל ברכה שאין עמה מלכות אינה ברכה (עיין אהצו"י שם עמ' 195 ובראבי"ה ח"א סי' קי"ד עמ' 95 ואילך) וכו', רב אמר צריך לומר אתה וכו'. אבל אפשר שבא"י פירשו אינה ברכה - אינה ברכה כתיקונה. וכן אמרו בכריתות (ו' ב'): כל תענית שאין בה מפושעי ישראל אינה תענית. וכן בירושלמי (תענית פ"ב ה"א, ס"ה ע"א וע"ב) אילין תענייתא דאנן (גי' הגאונים: דאינון) עבדין לית אינון תעניין, למה דלית נשייא עמן, ופירושו שאין התענית כתיקונה. ועיין מ"ש ברא"ה כאן פ"ז, ריש עמ' קנ"ד. וכן מה שאמר רב: צריך לומר אתה, פירושו שלכתחילה לא יאמר את הברכה בנסתר, אלא יאמר אתה, אבל בדיעבד יצא אפילו אמר בנסתר (ועיין בדברי חמודות על הרא"ש רפ"ט, אות ד'). וצ"ע. ועיין ריטב"א יומא ל"ז רע"ב מ"ש על הסיגנון "לא יצא", עיי"ש. [והוא מהשגות הראב״ד פ״י מה׳ תפילה הי״ג.]

## הלכה

#### "בריך רחמנא מלכה מאריה דהאי פיתא", "כמה נאה פת זו ברוך המקום המלך שבראה"

**שולחן ערוך אורח חיים הלכות בציעת הפת, סעודה, וברכת המזון סימן קסז סעיף י** אם \* (נ) במקום ברכת המוציא <יא> בירך: (נא) שהכל נהיה בדברו, או שאמר: \* בריך כב רחמנא [יג] מלכא מאריה \* (נב) דהאי פיתא, (נג) יצא.

**משנה ברורה סימן קסז סעיף י** (נג) יצא - בדיעבד אבל לכתחלה אסור בשתיהן דאף דברכות נאמרין בכל לשון היינו היכא דלא שינה כלל מנוסח הברכה אבל הכא הא שינה מנוסח [נא] שקבעו חז"ל בלשה"ק ואפ"ה יצא בדיעבד כיון שעכ"פ הזכיר שם ומלכות וענין הברכה. ולפי מה שפסק המחבר לקמן בסימן רי"ד מיירי כאן דאמר מלכא דעלמא מריה וכו' ועיין במה שנכתוב שם בבה"ל [נב][[7]](#footnote-6) ומשמע בש"ס דה"ה אם אמר ברוך המקום [נג] מלך העולם שברא פת זה דיצא:

#### שם ומלכות

**טור אורח חיים הלכות ברכת הפירות סימן ריד** אמר רבא) כל ברכה שאין בה הזכרת השם אינה ברכה ור' יוחנן אמרב) כל ברכה שאין בה מלכות אינה ברכהג) ור"י נסתפק אם הלכה כר' יוחנן אם לאו דאמר אביי כוותיה דרב מסתברא ונפקא מינה שאם דילג מלכות והזכיר השם שלא יחזור ויברך דשמא הלכה כרב אבל רבי' האי פסק כר' יוחנן וכ"כ הרמב"ם ז"ל כל ברכה שאין בה הזכרת השם ומלכות אינה ברכה (ס"א ומ"מ השומע הדילוג יברך בלחש בינו ובין עצמו קודם שיאכל הפת שנותן לו בעה"ב ואז יוצא ידי חובתו):

**שולחן ערוך אורח חיים הלכות ברכת הפירות סימן ריד סעיף א** כל ברכה שאין בה הזכרת (ב) <א> שם ומלכות, אינה ברכה; \* (ג) ואם דילג (ד) שם או מלכות, (ה) יחזור ויברך; \* ואפי' לא דילג אלא תיבת העולם, לבד, צריך לחזור ולברך, (ו) דמלך לבד אינה מלכות.**[[8]](#footnote-7)**

1. **תלמוד ירושלמי (וילנא) מסכת נדרים פרק ו** אמר רבי יוסי כן אורחיה דבר נשא מי חמי פיתא נקייה ומימר בריך דברא הדין חיטתא: [↑](#footnote-ref-0)
2. **חידושי הרשב"א מסכת ברכות דף יא עמוד א** ...ונ"ל דמאי דקתני מקום שאמרו לקצר אינו רשאי להאריך מקום שאמרו להאריך אינו רשאי לקצר, **לאו למימרא שאינו רשאי לקצר ולהאריך בנוסח הברכה כלומר לרבות ולמעט במלותיה דא"כ היה להם לתקן נוסח כל ברכה וברכה במלות מנויות ובענינים ידועים ולהשמיענו כל ברכה וברכה בנוסחתה וזה לא מצינו בשום מקום**, ולא אמרו אלא המלות שיש הקפדה בהן לבד כמחלוקתן בהזכרת גשמים וטל ורוחות וכן בברכת המזון שאמרו לקמן [מ"ט א'] כל שלא אמר ברית בארץ או שלא הזכיר מלכות בית דוד בבונה ירושלים מחזירין אותו ואם לא הזכיר תורה בארץ וכן בכיוצא בזה בקצת מלות באמת ויציב כגון יציאת מצרים ומלכות וקריעת ים סוף ומכת בכורים אבל בשאר נוסח הברכות לא נתנו בהן חכמים שיעור שיאמר כך וכך מלות לא פחות ולא יותר ולא אמרו כמה מלות יאמר בזו ותקרא ארוכה או קצרה...וברכת הזן ארוכה קרינן לה בתוספתא ובירוש' ואפ"ה אסיקנא לק' גבי מנימין רעיא בפ' ג' שאכלו [מ' ב'] דאפילו אמר בריך רחמנא מריה דהאי פיתא יצא **ומשמע התם בגמ' דאפי' לכתחלה מדמייתי' עלה אלו נאמרים בכל לשון וההיא אפילו לכתחילה וכדמשמע עלה נמי בירושלמי...** [↑](#footnote-ref-1)
3. אולם עיין בהמשך דבריו: "ויש אומרים שיצא בלשון זה ידי המוציא או ידי ברכה ראשונה מג' ברכות שלאחריו שהרי בפרק הרואה התבאר על אחד מן החכמים שאמר לחברו שנתרפא בריך רחמנא דיהבך ניהלן ולא יהבך לעפרא ונפטר בכך מלברך ברכת הגומל כמו שיתבאר שם.

   ולשיטתנו לא יצא אלא בהזכרת מלכות ובחתימה כמו שביארנו בפרק א' ומה שאמר כאן בריך רחמנא מריה דהאי פתא ולא גמר בריך רחמנא מלכא מפני שלדעת רב נאמרה שאינו מצריך מלכות וכבר ידעת רב ור' יוחנן הלכה כר' יוחנן". [↑](#footnote-ref-2)
4. **רשימות שעורים (רי"ד סולובייצ'יק) מסכת ברכות דף מ עמוד ב** והנה פסק המחבר (או"ח סי' קס"ז סע' י', וכן פסק הטור) וז"ל אם במקום ברכת המוציא בירך שהכל נהיה בדברו או שאמר בריך רחמנא מלכא מאריה דהאי פיתא יצא עכ"ל. ומבואר דס"ל דאע"פ דבסוגיין מיירי בברכת המזון הוא הדין אם בירך לפני המזון בלע"ז דיוצא ידי ברכת המוציא. וצ"ב מאי שנא כשמברך בריך רחמנא מלכא מאריה דהאי פיתא דיצא, מהמברך כמה נאה פת זו ברוך המקום שבראה שאינו מועיל לפי ר' יוסי דמשנה ממטבע שטבעו חכמים בברכות.

   ונראה ליישב דהחילוק בין המברך ברוך המקום שברא פת זו - דלא יצא, להמברך בריך רחמנא מלכא מריה דהאי פיתא - דיצא, אינו משום שנקט לשון שברא במקום המוציא לחם מן הארץ, אלא דהשינוי הוא בהזכרת השם דהיינו שאמר ברוך "המקום" במקום לומר שם אדנות, וכשמברך בלשון הקדש צריך דוקא לברך בשם אדנות. משא"כ כשמברך בריך רחמנא מלכא מריה דהאי פיתא בלשון ארמית י"ל דמכיון שהזכיר רחמנא דהיינו חלות דין כינוי השם בלשון ארמית אף על פי שלא הזכיר שם אדנות נמי יצא. [↑](#footnote-ref-3)
5. **כסף משנה הלכות ברכות פרק א הלכה ה** וכל המשנה וכו'. פרק כיצד מברכין (שם מ':) ראה פת נאה ואמר כמה נאה פת זו ברוך המקום שבראה ראה תאנה נאה ואמר כמה נאה תאנה זו ברוך המקום שבראה יצא דברי רבי מאיר רבי יוסי אומר כל המשנה ממטבע שטבעו חכמים בברכות לא יצא י"ח. וק"ל למה שינה רבינו הלשון וכתב אינו אלא טועה וכן יש לדקדק למה כתב ואין ראוי לשנותם וכו' ונ"ל דתרי גווני שינוי הן האחד שהוא אומר נוסח הברכה שתקנו חכמים אלא שהוא מוסיף בה או גורע ממנה או שהוא אומר כעין נוסח שתקנו חכמים אבל הוא אומר אותה במלות אחרות ומ"מ הם רומזות לנוסח שתקנו חז"ל וכיון שכוונת דבריו עולה למה שתקנו חז"ל אין כאן טעות אבל אין ראוי לעשות כן. השינוי השני הוא שמשנה כוונת הברכה כגון ברוך המקום שבראה שהיא ברכה כוללת וחז"ל תיקנו לברך על כל דבר בפרטות המוציא לחם מן הארץ בפה"ע וכיוצא ועל זה כתב שאינו אלא טועה כלומר וכיון דטועה הוא לא יצא ידי חובתו וכדרבי יוסי.

   ועי"ל דפלוגתא דר"מ ור' יהודה /יוסי/ לאו משום שבראה היא אלא מפני שלא הזכיר שם ומלכות שאילו היה מזכיר שם ומלכות ואומר בא"י אמ"ה שבראה לכ"ע יצא י"ח, ומ"מ אף על פי שמזכיר שם ומלכות ואומר ענין הברכות בשינוי טועה הוא דמה בצע לשנות ועכ"ז יוצא י"ח. ולפי זה מ"ש וכל המשנה וכו' אינו אלא טועה אדלעיל קאי שכתב ואין ראוי לשנותה וזה עיקר דאילו לפירושא קמא תיקשי מי גרע מבריך רחמנא מאריה דהאי פיתא: [↑](#footnote-ref-4)
6. **עלי תמר מסכת ברכות פרק ט הלכה א** רב אמר צ"ל אתה שמואל אמר צ"ל אלוקינו. כן מעתיקים כמה ראשונים ראה באהצוי"ר. אולם בברכות מ לא נזכר רק משם ומלכות ודעתם של רב ושמואל לא מובא כלל. ועיין בדברי חמודות אות ז שכתב כיון דבגמרא דידן לא הקפידו אלא על שם ומלכות משמע דאתה ואלוקינו לא מעכב בדיעבד א"כ נראה דלא קיי"ל כירושלמי בזה עיין שם וכ"ה משמעות הפוסקים באו"ח קס"ז רי"ד עמ"ש. ונ"ל טעמא שהוא ע"פ מה שכתב הרוקח בסימן שס"ג וז"ל אין פותחין בברוך באזכרת השם בלא מלכות לפי שאין לשנות ממטבע הפסוק כלשון שהורה אליעזר עבד אברהם ברוך ה' אלוקי אדוני אברהם עמדו ותיקנו אותו לשון בלשון מלכות ואליעזר לא הזכיר מלכות שהרי הקדוש ברוך הוא לא הודיע עדיין מלכותו לבריותיו וכו' ואחרי שאליעזר לא הזכיר מלת אתה דוק מינה כשמואל שאין צריך לומר אתה. ועמ"ש לעיל פ"ו ה"ב. [↑](#footnote-ref-5)
7. **שער הציון סימן קסז ס"ק נב** דאף דשם הוא דעת ר' מאיר, הא כתב שם הרא"ש ושארי הראשונים דהלכה כר' מאיר. ומכל מקום מסתפקנא, אפשר דדוקא בזמנם שהיו קורין לה' יתברך בלשון זה: [↑](#footnote-ref-6)
8. **ביאור הלכה סימן ריד סעיף א** \* ואם דילג שם או מלכות וכו' - ואף דלענין ברכה אינו יוצא בשתיהם מ"מ יש חילוק ביניהם לענין לא תשא דברכה בשם בלא מלכות נמי יש בה משום לא תשא [פמ"ג בפתיחה בשם ב"י וב"ח] אבל במלכות בלבד בלא שם אינו עובר דלא תשא את שם ה' וגו' כתיב משא"כ מלכות [דרך פקודיך מ"ע ל' ע"ש]:

   \* ואפילו לא דילג אלא תיבת העולם לבד וכו' - ובספר אבן העוזר העלה דדבר זה ספק הוא וע"כ מספק לא יחזור ויברך ע"ש. והנה מה שהעלה דמהרא"ש משמע ג"כ הכי בברכות דף מ' דאינו לעיכובא בדיעבד מדלא הזכיר רק רחמנא מלכא הנה בפרק הרואה גבי ברכת הודאה הזכיר מלכא דעלמא ע"ש וכן ברי"ו ובתר"י הזכירו שם ג"כ מלכא דעלמא וע"כ אפשר דקצור לשון הוא בפרק כיצד מברכין וגם שאר ראיותיו אינן מוכרחות כמו שכתב בספר מגן גבורים אכן מירושלמי משמע לכאורה כוותיה דאיתא התם בריש פרק הרואה כל ברכה שאין בה מלכות אינה ברכה והטעם משום דכתיב ארוממך אלהי המלך הרי דבמלך לבד יצא אך יש לדחות דיש לחלק בין מלך לחוד ובין תיבת המלך ואח"כ מצאתי בשו"ע הגר"ז שכתב ג"כ הכי דיש חילוק בין מלך להמלך ע"ש. ולפ"ז אף שאין דברי האבן העוזר בזה מוכרחין לדחות דברי השו"ע וכמה אחרונים שנמשכו אחריו מ"מ אם אמר המלך בה"א הידיעה מסתברא דאינו חוזר: [↑](#footnote-ref-7)